अमेरिका : दुनिया के सबसे बड़े वॉटर स्लाइड में दस साल के बच्चे की मौत  
अमेरिका के कन्सास सांसद के बेटे की मौत एक वॉटर स्लाइड पर हुई 
इसे दुनिया की सबसे बड़ी वॉटर स्लाइड बताया जा रहा है
अभी तक मौत के पीछे की वजह सामने नहीं आ पाई है
अमेरिका के कन्सास राज्य के सांसद के बेटे की दुनिया के सबसे बड़े वॉटर स्लाइड में मौत हो गई है. यह जानकारी राज्य के अधिकारियों और बच्चे के परिवार ने दी है और बताया जा रहा है कि यह दुनिया की सबसे बड़ी वॉटर स्लाइड है. कन्सास में स्थित श्लिटेरबान वॉटर पार्क में जिस बच्चे की मौत हुई पहले तो अधिकारी उसकी तुरंत पहचान नहीं कर सके लेकिन राज्य के प्रतिनिधि स्कॉट श्वाब और उनकी पत्नी ने एक वक्तव्य जारी कर कहा कि बच्चा उनका बेटा सालेब थॉमस श्वाब ही था.
 

प्राप्त जानकारी के मुताबिक बच्चे की मौत पार्क के मुख्य आकषर्ण वेरूक्ट में हुई है. यह 168 फुट उंचा वॉटर स्लाइड है जिसमें 264 सीढ़ियां हैं. पार्क की वेबसाइट के मुताबिक गिनीज बुक ऑफ वर्ल्ड रिकॉर्ड्स में इसे दुनिया का सबसे उंचा वॉटर स्लाइड माना गया है. बच्चे की मौत कैसे हुई है इस बारे में अधिकारियों ने विस्तृत जानकारी नहीं दी है. पार्क सोमवार को बंद रहेगा और यह राइड जांच पूरी होने तक बंद रहेगी. स्कॉट श्वाब ओलाथे से रिपब्लिक पार्टी के सदस्य हैं.(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)
(हेडलाइन के अलावा, इस खबर को एनडीटीवी टीम ने संपादित नहीं किया है, यह सिंडीकेट फीड से सीधे प्रकाशित की गई है।)